L-applikazzjoni u l-interpretazzjoni tar- Regoli ta" Proċedura tal-Parlament (Emenda ta" l-Artikolu 201) Deċiżjoni tal-Parlament Ewropew ta' l-10 ta' Lulju 2007 dwar emenda ta" l-Artikolu 201 tar-Regoli ta" Proċedura tal-Parlament dwar l-applikazzjoni u l-interpretazzjoni tar-Regoli ta" Proċedura ( 2006/2192(REG) ) Il-Parlament Ewropew wara li kkunsidra l-proposta għal emenda tar-Regoli ta' Proċedura tiegħu ( B6-0166/2006 ), wara li kkunsidra l-Artikoli 201 u 202 tar-Regoli ta' Proċedura tiegħu, wara li kkunsidra r-rapport tal-Kumitat għall-Affarijiet Kostituzzjonali ( A6-0230/2007 ), Jiddeċiedi li jemenda r-Regoli ta' Proċedura kif jidher hawn taħt; Jiġbed l-attenzjoni għall-fatt li l-emenda se tidħol fis-seħħ fl-ewwel jum tas-sessjoni parzjali li jmiss; Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni, għal skopijiet ta' informazzjoni. Test preżenti Emendi Emenda 1 Artikolu 201, paragrafu 1 1. Jekk iqum xi dubju dwar l-applikazzjoni jew l-interpretazzjoni ta" dawn ir-Regoli ta" Proċedura, il-President jista", mingħajr ħsara għal kull deċiżjoni preċedenti li jista" jkun hemm f'dan il-qasam, jirreferi l-kwistjoni lill-kumitat responsabbli għall-eżami. Jekk iqum xi dubju dwar l-applikazzjoni jew l-interpretazzjoni ta" dawn ir-Regoli ta" Proċedura, il-President jista" jirreferi l-kwistjoni lill-kumitat responsabbli għall-eżami. Fejn titqajjem kwistjoni ta" proċedura korretta skond l-Artikolu 166, il-President jista" wkoll jirreferi l-kwistjoni lill-kumitat responsabbli. Min ikun jippresiedi kumitat jista" jagħmel dan meta jqum xi dubju bħal dan waqt li jkun għaddej ix-xogħol tal-kumitat u jkollu x'jaqsam miegħu.
Extracted from 14806043__TA__P6-TA-2007-0311__MT.txt